CELEX: 62015CN0189
Language: et
Date: 2015-04-24 00:00:00
Title: Kohtuasi C-189/15: Eelotsusetaotlus, mille on esitanud Consiglio di Stato (Itaalia) 24. aprilli 2015 – Istituto di Ricovero e Cura a Carattere Scientifico (IRCCS) – Fondazione Santa Lucia versus Cassa conguaglio per il settore elettrico jt

13.7.2015   
            
            
               ET
            
            
               Euroopa Liidu Teataja
            
            
               C 228/5
            
         Eelotsusetaotlus, mille on esitanud Consiglio di Stato (Itaalia) 24. aprilli 2015 – Istituto di Ricovero e Cura a Carattere Scientifico (IRCCS) – Fondazione Santa Lucia versus Cassa conguaglio per il settore elettrico jt
   (Kohtuasi C-189/15)
   (2015/C 228/06)
   Kohtumenetluse keel: itaalia
   
      Eelotsusetaotluse esitanud kohus
   
   Consiglio di Stato
   
      Põhikohtuasja pooled
   
   
      Apellant: Istituto di Ricovero e Cura a Carattere Scientifico (IRCCS) – Fondazione Santa Lucia
   
      Vastustajad: Cassa conguaglio per il settore elettrico, Ministero dello Sviluppo economico, Ministero dell’Economia e delle Finanze ja Autorità per l’energia elettrica e il gas
   
      Eelotsuse küsimused
   
   
               1.
            
            
               Kas liikmesriigi õigusnormid (nagu need, millega on tegemist põhikohtuasjas), mis – ühest küljest – annavad „energiamahukate” ettevõtjate määratluse, mis on kooskõlas direktiivis 2003/96/EÜ (1) esitatud määratlusega, ja mis – teisest küljest – näevad seda tüüpi ettevõtjatele ette soodustused elektrisüsteemi üldkulude katmiseks tasumisele kuuluvate summade osas (mitte soodustused, mis oleks seotud energiatoodete ja elektri maksustamise kui sellisega), kuuluvad tegelikult selle direktiivi kohaldamisalasse?
            
         Jaatava vastuse korral:
   
               2.
            
            
               kas ühenduse õiguskorraga, eriti direktiivi 2003/96/EÜ artiklitega 11 ja 17, on vastuolus õigus- ja haldusnormid (nagu need, mis kehtivad Itaalia õiguskorras ja mida on kirjeldatud käesolevas kohtumääruses), millega – ühest küljest – on tehtud valik kehtestada eespool viidatud artikli 17 tähenduses „energiamahukate” ettevõtjate poolt energiatoodete (elektri) tarbimise suhtes maksusoodustuste süsteem ning mis – teisest küljest – piiravad nende soodustuste saamise võimalust nii, et need on ette nähtud üksnes tootmissektoris tegutsevatele „energiakulukatele” ettevõtjatele, välistades need teistes sektorites tegutsevate ettevõtjate jaoks?
            
         
      (1)  Nõukogu 27. oktoobri 2003. aasta direktiiv 2003/96/EÜ, millega korraldatakse ümber energiatoodete ja elektrienergia maksustamise ühenduse raamistik (ELT L 283, lk 51; ELT eriväljaanne 09/01, lk 405).